4. ΝΟΜΟΣ υπ’ αριθ. 390 της 27/28 Ιουλ. 1943 (ΦΕΚ Α΄ 234)  Περί πληρωμής της αξίας τροφίμων χορηγουμένων εις Νοσηλευτικά και Φιλανθρωπικά Ιδρύματα ως και των Σωφρονιστικών καταστημάτων εις βάρος του Δημοσίου. Εκυρώθη και διετηρήθη εν ισχύϊ δια της υπ’ αριθ. 292/1946 πραξ. Υπουργ. Συμβουλίου (ΦΕΚ Α΄ 182). Άρθρ.1.-Αι πάσης φύσεως δαπάναι αι αναγκαιούσαι δια τον δι’ ειδών τροφοδοσίας εφοδιασμόν των Νοσηλευτικών και Φιλανθρωπικών Ιδρυμάτων αρμοδιότητος Υπουργείου Εθνικής Προνοίας, ως και των Σωφρονιστικών Καταστημάτων αρμοδιότητος Υπουργείου Δικαιοσύνης, βαρύνουσι το Δημόσιον. «Αι σχετικαί πιστώσεις αναγράφονται εις τους προϋπολογισμούς των Υπουργείων Εθνικής Προνοίας και Δικαιοσύνης. Τα χρηματικά εντάλματα επιχορηγήσεως δια την πληρωμήν της αξίας των υπό της Υπηρεσίας Κρατικών Προμηθειών εις τα Νοσηλευτικά εν γένει Ιδρύματα παρεχομένων τροφίμων κλπ. εκδίδονται απ’ ονόματι της Υ.Κ.Π. Δια κοινής αποφάσεως των Υπουργών Εθνικής Προνοίας και Οικονομικών καθορίζεται ο τρόπος πιστοχρεώσεως των Ιδρυμάτων τούτων». Το εντός « » εδάφιον προσετέθη δια του άρθρ. 8 Νόμ. 1379/1943 (τόμ. 25 σελ. 253), εκυρώθη δε και διετηρήθη εν ισχύϊ δια της αυτής ως άνω Πράξεως Υπ. Συμβουλίου 292/1946. Εις περίπτωσιν προμηθείας ειδών τροφίμων απ’ ευθείας παρά των ανωτέρω Ιδρυμάτων και Υπηρεσιών βάσει εξουσιοδοτήσεως της Υπηρεσίας Κρατικών Προμηθειών, η αξία τούτων καταβάλλεται εις το Ίδρυμα υπό της υπηρεσίας ταύτης εκ των ανωτέρω πιστώσεων δια μεν τα Νομικά Πρόσωπα υπό τύπον επιχορηγήσεως δια δε τας Δημοσίας Υπηρεσίας δι’ ενταλμάτων προπληρωμής. Άρθρ.2.-Η κατά το άρθρ. 13 του Α.Ν. 965/1937 καθοριζομένη κρατική ετησία επιχορήγησις προς τα Δημόσια Νοσηλευτικά Ιδρύματα, περιορίζεται δια την αντιμετώπισιν των λοιπών δαπανών διοικήσεως και λειτουργίας των Ιδρυμάτων τούτων. Άρθρ.3.-Εις την παρά τω Τμήματι Τροφίμων της Υπηρεσίας Κρατικών Προμηθειών, Επιτροπήν Τροφίμων μετέχουσιν ως Μέλη οι Διευθυνταί των Οικονομικών Υπηρεσιών των αρμοδίων Υπουργείων. Άρθρ.4.-Δια κοινών αποφάσεων των οικείων Υπουργών και του Υπουργού των Οικονομικών ρυθμίζονται αι λεπτομέρειαι αι αφορώσαι την διαχείρισιν και δικαιολόγησιν των χορηγουμένων εις τα Ιδρύματα υπό της Υπηρεσίας Κρατικών Προμηθειών τροφίμων και τα εις ταύτα αποσταλησόμενα υπ’ αυτής δικαιολογητικά στοιχεία ως και πάσα άλλη λεπτομέρεια εφαρμογής του παρόντος Νόμου. Η ισχύς του παρόντος άρχεται από την 1ην του επομένου μηνός από της δημοσιεύσεως τούτου εις την Εφημερίδα της Κυβερνήσεως.        (Αντί για τη σελ. 87) Σελ.. 87(α) Τεύχος 1304 Σελ. 55 Φιλανθρωπικά Ιδρύματα και Σωματεία 35.Γ.α.3-4   522  